Fradèl Betto

Fradèl Betto (in Portoghès Frei BettoIn the land of Pelé, legal names are dropped; Belo Horizonte, Brasil, 25 d'agùst 1944) l'è un frà dumenicàn brasigliàn, pulìtic e scritùr, da sèmper da la part d'la pòra gent. 

 Biugrafia 

Nasüd a Belo Horizonte el 25 d'agùst 1944, cul nùm de Carlos Alberto Libânio Christo, l'è stài cunsacràd frà dumenicàn el 10 de febràr del 1966 a São Paulo. 

L'è entràd sübit in d'la Teulugia dla Liberasiòn, e l'è stài mìss in presòn insema a Fradèl Tito quant gh'era la ditadüra, dù volte: in del 1964 per quìndes dì e in d'i ann 1969-1973 Thomas E. Skidmore: The Politics of Military Rule in Brazil, 1964-1985, ISBN 0-19-506316-3 . L'è stài cunsiglièr e asesùr del presidènt Lula in del prugètt Fome Zero.

L'è stài in Italia dal 7 al 12 d'aprìl 2014Tour di Frei Betto in Italia ad aprile  e l'ha incutràd papa FranceschFrei Betto: "Riabilitare Giordano Bruno".

 Bibliugrafia 

L'ha püblicàd d'i liber cun diferent argument: 
 Fiction: Hotel Brasil e Entre todos os homens
 Literatüra infantìl: Uala, o amor
 Fiction pr'i giùn: Alucinado som de tuba e O vencedor
 Cultüra: A obra do artista - Uma visão holística do universo e Sinfonia universal- a cosmovisão de Teilhard de Chardin, Treze contos diabólicos e um Angélico
 Memórie: A mosca azul, Batismo de sangue e Alfabetto: autobiografia escolar.

 Premi 

Tra i tant prèmi ricevüd:

 Juca Pato, 1985, pr'el film Batismo de Sangue.
 Jabuti, da part d'la Câmara Brasileira do Livro, dù volte: in del 1982, sèmper per Batismo de Sangue e in del 2005, per Típicos Tipos – perfis literários.
 Intelectual do Ano, da part d'la União Brasileira de Escritores in del 1986, pr'el sò liber Fidel e a Religião.
 Prêmio de Direitos Humanos da Fundação Bruno Kreisky, a Viena, in del 1987.
 Troféu Sucesso Mineiro, in del 1996, dal Cumün de Belo Horizonte.
 Premio Paolo Borsellino, pr'el sò impègn insüi dirìtt ümàn. L'è stài el prìm brasigliàn a vèns ch'el prèmi chì, in del 1998.
 Medàia Chico Mendes d'la Resistensa, in del 1998.
 Medàia d'la Sulidarietà del Guèrn de Cuba, in del 2000.
 Troféu Paulo Freire de Compromisso Social in del 2000.
 Medàia Dom Helder Câmara in del 2006.

 Riferiment 

 Ligàm de föra 

 Artìcui de Frei Betto
 Sit d'i Dumenicàn brasigliàn

Categoria:Fraa domenican
Categoria:Nassud in del 1944
Categoria:Politegh brasilian